ReactOS

A ReactOS egy nyílt forrású projekt, melynek célja, hogy egy mikrokernel alapú, a Windows NT, Windows 2000 és Windows XP alkalmazásaival és drivereivel kompatibilis operációs rendszert fejlesszenek ki. A program jelenleg alpha állapotban van.
A ReactOS számos komponensét GNU General Public License, GNU Lesser General Public License és/vagy BSD License alatt publikálják.

Története 
1996 körül, nyílt forráskódú fejlesztők egy csoportja elindított egy projektet FreeWin95 névvel. Az volt a cél, hogy egy Windows 95 klónt hozzanak létre. A projekt rendszer-tervezési viták miatt akadozott.

1997 végén még mindig nem volt eredménye a projektnek. Emiatt a projekt tagjai újra felelevenítették a projekt célját, azaz, a Windows NT megváltoztatását és a projekt nevét ReactOS-ra változtatták. A ReactOS projekt 1998 elején vette kezdetét, a kernel és az alap driverek fejlesztésével.

Funkcionalitás 

2005 óta a kernel stabilnak tekinthető, s számos API érhető el a magas szintű fejlesztésekhez, valamint rendelkezésre áll egy alapvető GUI is. ReactOS sajátossága a ReactOS Explorer, ami egy alapvető shell az operációs rendszerhez, s egy kicsit hasonlít a Windows Explorer-hez.

A ReactOS 0.2 verzióján számos Win32 alkalmazás fut, beleértve a Notepad-ot (egy alapvető szövegszerkesztő), Regedit (a registry szerkesztő), Cmd (a parancs interpreter (command interpreter)) és még számos más alkalmazás (úgy mint az AbiWord) és alap-játékok (úgy mint a Quake, Quake II és egy Wine klónja az aknakeresőnek).

A 0.2.5 verziótól kezdve megtalálható benne a hang-támogatás néhány hangkártyához és előzetes hálózati kódot is írtak. Lynx képernyőképek bizonyítják, hogy a szöveg-alapú webböngésző letölti az oldalakat. Támogatja az Ext2 fájlrendszert, a GRUB és a NTLDR boot programokat (boot loader), tehát lehetőség van a ReactOS-ból hozzáférni mind a windowsos és mind a linuxos partíciókhoz.

A 0.2.6-os Dillo, a mIRC és a DCOM komponensei a Mozilla Firefox webböngészőnek (a Gecko renderelő motort használva) futnak ReactOS-on.

Néhány játékon úgy mint az Unreal Tournamenten dolgoznak (hogy képes legyen ReactOS-on futni). Az OpenGL is fut néhány nagyobb problémával, mely az nVidia-Driver vagy egyéb szoftver-implementáció Mesa 3D miatt van.
Az első webszerver (a Tiny Web server) és a The UltraVNC Client  megkezdték működésüket (és hibajelentésekkel is szolgálnak). Látható a jobb oldali képen, hogy már az OpenOffice.org (1.x verzió) is fut.

A 0.3.0-s verzió a fejlesztők szerint a legtöbb változáson átment kiadás, legjelentősebb változása a TCP/IP hálózati protokollok teljes támogatása, de ezen kívül rengeteg változás történt a kernel, hardver-illesztőprogramok, vezérlőpult, boot loader, kompatibilitás terén is.

Kapcsolódó projektek 
A ReactOS útiterve (roadmap) alapján a ReactOS következő verziójában (0.4.0) megvalósításra kerül az USB, SMB, hangrendszer-támogatás és az 50%-os kernelkompatibilitás a WinNT5.x és 6-os kernellel. Az USB támogatáshoz a Cromwell linuxos implementációját portolják.

A ReactOS fejlesztői tovább dolgoznak a GUI rendszeren, hálózati, multimédiás és plug-and-play hardver támogatáson. A Java és a .NET támogatása (a Mono-n keresztül) egyelőre még csak terv. A DOS, OS/2 és POSIX alrendszerek már támogatva vannak, s hasonlóan készült el, mint a Windows NT alrendszer.

Kihívások és lehetőségek 
A projekt egyik nagy kihívása, hogy még több fejlesztőt csábítsanak magukhoz. A koordinátor reménykedik, hogy a fejlesztők megbecsülése nőni fog az idővel. A ReactOS páratlan és kiaknázatlan lehetőségekkel rendelkezik, olyanokkal melyekkel a Linux még nem rendelkezett az 1990-es évek elején (amikor még az is korai fejlesztési stádiumban volt).

Hardver követelmények 
 IA32-alkalmas processzor (vagy az i486 újabb implementációja)
 32MB RAM
 IDE merevlemez
 FAT16/FAT32 boot partíció
 VGA-kompatibilis videókártya
 Standard billentyűzet
 PS/2 kompatibilis egér vagy Microsoft Mouse-kompatibilis egér

A ReactOS futtatható szoftveresen is, emulálva (megfelelő teljesítményű hardveren), VMware-en, QEMU-n vagy Bochs-on.

Lásd még 
 Freedows OS & Alliance OS, egyéb Windows klónok, már megszűnt projektek
 Windows NT
 Wine
 Emulation
 E/OS, a projekt célja egy olyan operációs rendszer létrehozása melyen bármely operációs rendszerre írt program az „eredeti” operációs rendszer nélkül is gond nélkül fusson.
 RosASM

Külső hivatkozások 

 ReactOS honlapja
 ReactOS Nightly Builds

Szabad szoftverek
Operációs rendszerek